เนื่องจากเป็นคนที่ประจำเดือนมาไปปกติ ระยะห่างประมา 30 กว่าวันขึ้นไป ประจำเดือนครั้งล่าสุดมาวันที่ 3 กย 62 และวันที่ 24 ตค 62 ได้ลองซื้อที่ตรวจการตั้งครรภ์มาทดลอง ปรากฎแถบ 2 ขีดจางๆ จึงปรึกษากับสามีจะไปพบคุณ พอดีติดธุระทำให้ต้องเลื่อนกำหนดที่จะไปพบคุณเป็นวันเสาร์ ที่ 2 พย 62 จะช้าไปไหมคะ และหากเกิดการตั้งครรภ์จริงจะส่งผลอะไรต่อเด็กบ้างหรือไม่คะ ลองคำนวณจากแอพ เท่ากับอายุครรภ์ประมาณ 8 สัปดาห์กว่าๆ แล้วจริงหรือไม่คะ เนื่องจากไม่มีอาการแพ้ท้องเลยค่ะ
สวัสดีค่ะ หากประจำเดือนล่าสุดมาวันที่ 3 ก.ย. แล้วได้ตรวจหาการตั้งครรภ์ในวันที่ 24 ต.ค. โดยตรวจอย่างถูกต้อง และอ่านผลภายในไม่เกิน 5 นาทีหลังการทดสอบ แล้วพบขึ้นขีดที่ 2 จางๆ ก็แสดงว่าน่าจะมีการตั้งครรภ์เกิดขึ้นค่ะ ดังนั้น ก็ควรหาเวลาไปฝากครรภ์ค่ะ ทั้งนี้ หากจะไปฝากครรภ์ในวันที่ 2 พ.ย. ก็ยังถือว่าไม่ช้าเกินไปค่ะ ในช่วงนี้ ก็อาจทานกรดโฟลิกเสริมไปก่อนได้ เพื่อให้การพัฒนาระบบประสาทของตัวอ่อนในครรภ์เป็นไปอย่างสมบูรณ์ค่ะ และควรเลือกทานอาหารที่มีประโยชน์ให้ครบ 5 หมู่ งดการดื่มชา กาแฟ โกโก้ แอลกอฮอล์ ไม่อยู่ใกล้ผู้ที่สูบบุหรี่ นอนหลับพักผ่อนให้เพียงพอ เป็นต้นสำหรับอาการแพ้ท้อง เช่น คลื่นไส้ อาเจียน เวียนหัว เหม็นอาหารนั้น ไม่จำเป็นต้องเกิดขึ้นในทุกรายค่ะอย่างไรก็ตาม หากได้อ่านผลตรวจปัสสาวะหลังการทดสอบที่เกิน 5 นาที อาจเป็นผลบวกลวงได้ คือไม่ได้มีการตั้งครรภ์เกิดขึ้น ในกรณีนี้ อาจลองตรวจซ้ำดูอีกครั้งค่ะ